
	[bookmark: nev]KELEN ÁGOSTON SÁNDOR
kelen.agoston@gmail.com
történelem, magyar nyelv és irodalom szakos tanár
Osztatlan, 5. félév
Eötvös Loránd Tudományegyetem
Bölcsészettudományi Kar
	
[bookmark: _GoBack]






Témavezető:
	Nagy Balázs
hab. egyetemi docens, ELTE BTK




A ferences ruházat mint a szegénység eszményének megvalósulása

Az öltözködés az emberiség egyik legexpresszívebb nonverbális kommunikációs jelrendszere.
A 13. század polgárosodó társadalmában, a „látszatok társadalmában” a ruházkodás egy
játszmává alakult át a társadalom különböző rétegei között. Bár a közismert mondás szerint
„nem a ruha teszi az embert”, azonban mégis sok információt árul el a ruha viselőjéről,
közösségéről. Assisi Szent Ferenc a radikális szegénység követésének aszkéziséhez a pápaság
engedélyével fordult, amelynek fő célja az üdvösség elérése és a közösségben megélt szeretet
volt. A Kisebb Testvérek Redje jelentősen eltér a korábbi szerzetesektől azáltal, hogy mint
testvériségként (fraternitas) városokban, emberek között rendezkedtek be. Így a szegénység
eszményének nevében viselt egyszerű habitus, korda és saru, Krisztust transzparens módon
hirdette. A társadalom tagjai, akik nap, mint nap találkoztak a kolduló ferencesekkel
döntéshelyzet elé voltak állítva, hogy hogyan reagálnak a csuha többlettartalmára.
Dolgozatomban a ferences hagiográfia, a 13. századi ikonográfia – amelyhez készítettem egy
közel 50 darab igazoltan 13. századi Szent Ferenc ábrázolásból álló mellékletet – , a regula és
a korai luxuskritika aspektusából elemzem a ferences habitust mint elsődleges történeti forrást.
Bebizonyítom, hogy az öltözet egyszerre eszköz és üzenet. Eszköze a szegénység megélésének,
a Krisztus-követésnek és a „krisztusivá válásnak”, a társadalmi felelősségvállalásnak, az
odafordulásnak. Valamint eszköze az újonnan kialakult rend közösségformálásának,
homogenizációjának. Az eszköz szerepén túl, nyílt üzenetet fogalmaz meg a társadalom felé.
Az egyházi és világi fényűzéssel, luxussal szemben egy alternatív keresztény utat mutat meg;
nem eretnekként, hanem elfogadott szerzetesrendként. A ferences ruha a szegénység
eszményének komplex és többrétű megvalósulása.



